съхранението, условията и срока на годност.
 2.6.2.
 Производителят на резервоара трябва да съхранява за срока на планирания експлоатационен срок на всяка партида резервоари сертификацията на производителя на влакната за това, че всяка доставка отговаря на спецификациите на производителя за продукта.
 2.6.3.
 Производителят предоставя информацията незабавно при поискване от национален орган, отговарящ за дейностите по надзор на пазара, както и при поискване от Комисията.
 2.7.
 Смоли
 2.7.1.
 Полимерните материали за импрегниране на влакната могат да бъдат термореактивни или термопластични смоли.
 3.
 Изпитване за съвместимост с водород
 3.1.
 За металните материали, използвани в СССВ, съвместимостта на материала с водорода, включително тази на заварките, се доказва в съответствие с международните стандарти ISO 11114-1:2017 и ISO 11114-4:2017, като изпитванията се извършват във водородна среда, каквато се очаква при експлоатацията (напр. в случая на системи със 70 MPa, изпитването за съвместимост с водород се провежда в среда от 70 MPa при температура –40 °C). Като алтернатива, със съгласието на техническата служба и органа по одобряване на типа, съответствието може да бъде доказано в съответствие със стандарта SAE J2579:2018.
 3.2.
 Не се изисква доказване на съответствие с разпоредбите на точка 3.1. за:
 а)стомани, които отговарят на изискванията на точки 6.3. и 7.2.2. от стандарт EN 9809-1:2018;
 б)алуминиеви сплави, които отговорят на изискванията на точка 6.1. от международния стандарт ISO 7866:2012; или
 в)в случай на напълно облицовани резервоари с неметална облицовка.
 3.3.
 Относно материалите, използвани в ССВВ, съвместимостта се доказва в съответствие с международния стандарт EN 1251-1:2000 и DIN EN ISO 21028-1:2017-01, или по преценка на производителя — с други съответни стандарти като SAE J2579:2018, доколкото е приложимо и възможно, като изпитванията се провеждат във водородна среда, каквато се очаква при експлоатацията. Съвместимостта на материалите с водород може да бъде доказана или на ниво образец, или върху самата система за съхранение или на самия компонент, като се използват съответни допускания за натоварване при експлоатацията. Техническата служба проверява всички тези елементи и резултатите от изпитванията се документират подробно в протокола от изпитването.
 ЧАСТ 3
 Раздел А
 СЕРТИФИКАТ ЗА ЕС ОДОБРЯВАНЕ НА ТИПА (СИСТЕМА НА ПРЕВОЗНОТО СРЕДСТВО)
 Съобщение относно предоставянето / разширяването / отказа / отнемането(1) на одобряване на типа на тип превозно средство по отношение на водородната система, включително съвместимостта на материалите и зарядната гърловина, в съответствие с изискванията, определени в приложение XIV към Регламент (ЕС) 2020/... [Моля, въведете препратка към настоящия регламент], последно изменен с Регламент (ЕС) No .../...
 Номер на сертификата за ЕС одобряване на типа:
 Причина за разширяването / отказа / отнемането (1):
 РАЗДЕЛ I
 (да се попълни в съответствие с раздел I на образец Б от приложение III към Регламент за изпълнение (ЕС) 2020/683 на Комисията)
 РАЗДЕЛ II
 (да се попълни в съответствие с раздел II на образец Б от приложение III към Регламент за изпълнение (ЕС) 2020/683 на Комисията)
 Добавка
 към сертификат за ЕС одобряване на типа No ...
 Допълнителна информация
 Номера на одобрения на типа в съответствие с Правило No 134 на ООН и Регламент (ЕС) 2020/... [Моля, въведете препратка към настоящия регламент] на водородната система и на всеки компонент, монтиран на